Krajská prokuratúra Bratislava 
Vajnorská 47, 812 56 Bratislava 1 	

Sp. zn. : 2 Kv 33/09/1100	Bratislava, 24.9.2013
EEČ : 2-7-22-2013

U Z N E S E N I E

Trestná vec:	obvinená XXXXX 
Obzvlášť závažný zločin:	XXXXX výroba omamných a psychotropných látok, jedov alebo prekurzorov, ich držanie a obchodovanie s nimi podľa § 172 odsek 2 písmeno e Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Krajskej prokuratúry Bratislava
Podľa § 215 odsek 2 písmeno c Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX, 
od presne nezisteného dňa do 12.07.2009 do 02,35 hodiny v Bratislave na križovatke ulíc Svornosti a Slovnaftskej, v smere do centra mesta pri vykonaní prehliadky osobného motorového vozidla prechovávala neoprávnene spoločne s mladistvou XXXXX XXXXX v priestoroch kufra motorového vozidla značky Volkswagen Golf Combi, tmavomodrej metalízy, evidenčné číslo XXXXX podľa predbežného znaleckého posudku                      z Kriminalisticko expertízneho ústavu Policajného zboru v Bratislave, 63 kusov plastových vreciek s obsahom 143,45 gramu konope, čo zodpovedá 223 obvykle jednorázovým dávkam, 18 kusov skladačiek s obsahom 140,67 gramu amfetamínu, čo zodpovedá 71 obvykle jednorázovým dávkam drogy, 2 kusy skladačiek metamfetamínu o hmotnosti 22,06 gramov, čo zodpovedá 6 obvykle jednorázovým dávkam drogy 53 kusov s obsahom                            m-chlórfenylpiperazínu o hmotnosti 91,35 gramov, čo zodpovedá 53 obvykle jednorázovým dávkam a 1 kus skladačky o hmotnosti 1,31 gramov heroínu, čo zodpovedá 1 obvykle jednorázovej dávke drogy, ktoré doviezli neoprávnene do Slovenskej republiky, do Bratislavy z Rakúskej republiky, a tieto neoprávnene zadovážili, v celkovej hodnote minimálne vo výške 2.655, 51 eur, pričom rastliny rodu cannabis sú zaradené v zmysle zákona Národnej rady Slovenskej republiky číslo 139/1998 Zbierky zákonov o omamných a psychotropných látkach a prípravkoch v znení neskorších predpisov do I. skupiny omamných látok, amfetamín je         v zmysle zákona Národnej rady Slovenskej republiky číslo 139/1998 Zbierky zákonov            o omamných a psychotropných látkach a prípravkoch v znení neskorších predpisov zaradený do II. skupiny psychotropných látok, metamfetamín je v zmysle zákona Národnej rady Slovenskej republiky číslo 139/1998 Zbierky zákonov o omamných a psychotropných látkach a prípravkoch v znení neskorších predpisov zaradený do II. skupiny psychotropných látok,     m-chlórfenylpiperazín / m-CPP/ je zaradený v zmysle zákona Národnej rady Slovenskej republiky číslo 139/1998 Zbierky zákonov o omamných a psychotropných látkach                   a prípravkoch v znení neskorších predpisov do I. skupiny psychotropných látok, heroín je zaradený v zmysle zákona Národnej rady Slovenskej republiky číslo 139/1998 Zbierky zákonov o omamných a psychotropných látkach a prípravkoch v znení neskorších predpisov do I. skupiny omamných látok a MDA je zaradené je v zmysle zákona Národnej rady Slovenskej republiky číslo 139/1998 Zbierky zákonov o omamných a psychotropných látkach a prípravkoch v znení neskorších predpisov do I. skupiny psychotropných látok.

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
Vyšetrovateľ Úradu justičnej a kriminálnej polície Krajského riaditeľstva PZ Bratislava dňa 12.07.2009 uznesením podľa § 206 ods. 1 Trestného poriadku vydaným             pod spisovou značkou XXXXX vzniesol XXXXX a spol. obvinenie pre obzvlášť závažný zločin nedovolenej výroby omamných a psychotropných látok, jedov alebo prekurzorov, ich držania a obchodovania s nimi spolupáchateľstvom podľa § 20, § 172 ods. 1, písm. b) písm. c) písm. d), ods. 2, písm. e) Tr. zák. spáchaný na skutkovom základe uvedenom v predmetnom uznesení. Začatie trestného stíhania pre tento skutok, deklarované v uznesení vydanom pod spisovou značkou XXXXX dňa 12.07.2009,            sa fakticky začalo obmedzením osobnej slobody podozrivých osôb: XXXXX,           ml. XXXXX XXXXX, XXXXX a XXXXX, ktorí boli pristihnutí bezprostredne pri spáchaní trestného činu dňa 12.07.2009. 

XXXXX vo výsluchu konanom dňa 31.07.2009 prejavila vôľu podrobiť sa  jurisdikcii rakúskych justičných orgánov na základe rozhodnutia Štátneho zastupiteľstva Korneuburg, Rakúska republika, o prevzatí trestného stíhania. 
 
Dňa 31.08.2009 obhajca obvinenej XXXXX, XXXXX, predložil tunajšej prokuratúre verbálnu nótu Rakúskeho veľvyslanectva v Bratislave, ktorou Rakúska republika prejavila vôľu prevziať trestné stíhanie v trestnej veci obv. XXXXX a spol. 

Vyšetrovateľ Úradu justičnej a kriminálnej polície Krajského riaditeľstva PZ Bratislava dňa 20.10.2009 uznesením podľa § 228 ods. 2 písm. a) Trestného poriadku vydaným pod spisovou značkou XXXXX prerušil trestné stíhanie vedené proti XXXXX a spol. a následne predložil prokurátorovi vyšetrovací spis s podnetom na odovzdanie trestného konania vedeného proti obvinenej XXXXX a spol.                 do Rakúskej republiky.

Spolkové ministerstvo Rakúskej republiky dňa 09.06.2010, rozhodnutím číslo XXXXX, prevzalo na základe žiadosti príslušných orgánov Slovenskej republiky trestné konanie vedené na území Slovenskej republiky proti XXXXX a spol. pre obzvlášť závažný zločin nedovolenej výroby omamných a psychotropných látok, jedov alebo prekurzorov, ich držania a obchodovania s nimi formou spolupáchateľstva podľa            § 20 k § 172 odsek 1 písmeno b), c) a d), odsek 2 písmeno e) Trestného zákona a príslušnými orgánmi Rakúskej republiky bolo vedené proti XXXXX konanie pre prečin v zmysle    § 27 ods. 1, ods. 2 Zákona o omamných látkach Rakúskej republiky (pre vyššie uvedený skutok stíhaný slovenskými orgánmi činnými v trestnom konaní).

Štátne zastupiteľstvo Korneuburg dňa 29.07.2010, rozhodnutím spisová značka            XXXXX podľa § 35 Zákona o omamných látkach Rakúskej republiky       predbežne upustilo od trestného stíhania obvinenej XXXXX na skúšobnú dobu v trvaní dvoch rokov.

Dňa 09.11.2012 po uplynutí skúšobnej doby, po ktorú obvinená XXXXX nebola súdne trestaná ani prejednávaná za priestupok spáchaný v súvislosti s omamnými alebo psychotropnými látkami, rovnako tak v tomto období nebola obvinená pre podozrenie zo spáchania iného trestného činu, Štátne zastupiteľstvo Korneuburg rozhodlo o definitívnom upustení od trestného stíhania XXXXX pre prečin v zmysle § 27 ods. 1, ods. 2 Zákona o omamných látkach Rakúskej republiky, o čom upovedomilo XXXXX osobitným oznámením z 19.11.2012 a Krajskú prokuratúru Bratislava dňa 15.02.2013.       

Vzhľadom k tomu, že trestné stíhanie XXXXX vedené slovenskými orgánmi činnými v trestnom konaní bolo prerušené podľa § 228 ods. 2 písm. a) Trestného poriadku uznesením Úradu justičnej a kriminálnej polície Krajského riaditeľstva PZ Bratislava               z 20.10.2009, spisová značka XXXXX, dňa 25.03.2013 prokurátor      Krajskej prokuratúry Bratislava rozhodol uznesením sp. zn. 2 Kv 33/09-66 podľa § 228 ods. 5 Trestného poriadku o pokračovaní trestného stíhania obvinenej XXXXX.

V posudzovanom prípade rozhodnutie Štátneho zastupiteľstva Korneuburg                   o definitívnom upustení od trestného stíhania XXXXX pre prečin v zmysle                   § 27 ods. 1, ods. 2 Zákona o omamných látkach Rakúskej republiky, vytvára prekážku rozhodnutej veci (ďalšieho stíhania) v zmysle čl. 35 Európskeho dohovoru o odovzdávaní trestného konania, a pretože toto rozhodnutie možno považovať za dostačujúce, môže prokurátor podľa § 215 ods. 2 písm. c) Trestného poriadku zastaviť trestné stíhanie       XXXXX (pre skutok stíhaný slovenskými orgánmi činnými v trestnom konaní vedenom pod spisovou značkou XXXXX   

Vzhľadom na uvedené skutkové a právne skutočnosti je zrejmé, že vo veci sú splnené zákonné predpoklady na postup podľa § 215 ods. 2 písm. c) Tr. por., preto som rozhodol tak, ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora krajskej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Oliver Janíček
prokurátor